Spoiler

Super-J, elokuvassa ei liene missään vaiheessa oltu menneisyydessä, vaan kaikki "muistikuvat", joita naisella oli, olivat tulevaisuudesta. Eli loppua rakennettiin heti elokuvan alusta lähtien, kun näytettiin, miten tytär kuolee. Ja elokuvan yllätyshän oli siinä, että nainen näki jatkuvasti tulevaisuuteen, mutta hän ei kuitenkaan (kuten luultavasti eivät katsojatkaan) ymmärtänyt sitä.



Joissakin arvosteluissa oli, että loppu oli ennalta-arvattava. Täytyy mielestäni olla aika mielikuvituksellinen henkilö, jos etukäteen arvasi, että a) nainen näkee tulevaisuuteen ja b) pelastaa homman soittamalla kiinalaiselle kenraalille ja kertomalla hänelle asian, jonka saa oikeasti itse tietää vasta tulevaisuudessa.



Eniten itseäni otti päähän perinteinen jenkit vs. kommunistit, hyvis vs. pahis -asetelma. Ja toisaalta se, miten jenkkiarmeijakin kuvattiin perinteisen sotaisaksi. Noh, ehkä se sitä on oikeastikin. Ainakin tykkäävät sotia maailmalla.



Sitä myös mietin, että osasivatko alienit kuitenkin jo ihmisten kieliä, mutta halusivat kommunikaation heidän kielellään, jotta ihmiset oppivat sen? Miten muuten he olisivat osanneet yhdistää pahikset ja hyvikset toimimaan keskenään, jos eivät olisi seuranneet maapallon maiden toimintaa jo jonkin aikaa? Ja sitten toki se, että miten yhden kielen oppiminen voi sitten auttaa sen aikahomman kanssa, mikä lie olikaan se palkkio ja toisaalta onko sellainen välttämättä ihmisille hyvä asia?